باکی-‌نین آزادلیق میدانیندا وطن محاربه‌سینده غلبه‌یه حصر اولونموش ظفر پارادی کئچیریلدی.
آذربایجان جمهوریتی‌نین پرزیدنتی ایلهام علی یئو، بیرینجی خانیم مهریبان علی یئوا، باکیدا سفرده اولان جمهور باشقانی رجب طیب اردوغان و خانیمی امینه اردوغان ظفر پارادیندا ایشتیراک ائتدی‌لر.
"دمیر یومروق" عملیاتیندا - آذربایجانین وطن محاربه‌سینده محتشم غلبه‌یه حصر اولونموش ظفر پارادینا مودافعه ناظیری‌نین معاوینی، ژنرال کریم ولیئو قوموتانلیق ائتدی.
پاراددا 3000 نفردن آرتیق شخصی هئیتین، 150-دک حربی تجهیراتین، او جمله‌دن سیلاحلانمایا یئنی قبول ائدیلمیش معاصر حربی تجهیراتین، راکئت و توپ قورغولاری‌نین، هاوا هوجومون‌دان مودافعه سیستم‌لری‌نین، ائله‌جه ده حربی گمی و کاترلرین نوماییشی نظرده توتولدیو. پاراددا، همچنین وطن محاربه‌سی زامانی آذربایجان اوردوسونون دارماداغین ائتدیگی دوشمن‌دن اله کئچیردیگی حربی غنیمت‌لرین بیر قیسمی ده نوماییش اولوندو..
حربی اورکستر "آذربایجان فانفاراسی"نی ایفا ائدیب.
مودافعه ناظیری ژنرال ذاکیر حسنوو آذربایجان جمهوریتی‌نین پرزیدنتی، سلاحلی قوه‌لرین مظفر عالی باش قوموتانی  ایلهام علی یئوه و تورکیه جمهوریتی‌نین پرزیدنتی رجب طیب اردوغانا راپورت وئریب.
دؤولت باشچی‌لاری عسگرلری سلاملاییب‌لار.
حربی اورکستر آذربایجانین و تورکیه-‌نین دؤولت هیمن‌لرینی ایفا ائدیب.
داها سونرا آذربایجانین اراضی بوتؤو‌لوگو اوغروندا شهید اولان‌لارین روحو 1 دقیقه‌لیک سوکوتلا یاد ائدیلیب.
وطن محاربه‌سینده غلبه‌یه حصر اولونان ظفر پارادیندا آذربایجان حربی هاوا قوه‌لرینه مخصوص پیلوت‌سوز اوچوش آپارات‌لاری (پوا) نوماییش ائتدیریلیب.
پیلوت‌سوز اوچوش آپارات‌لارینی داشییان آوتوموبیل‌لر آزادلیق میدانیندا تریبونانین اؤنون‌دن کئچیب.
پاراددا آذربایجانین اوره تدیگی "ایتی قووان" پیلوت‌سوز اوچوش آپارات‌لاری دا نوماییش اولونوب.
داها سونرا وطن محاربه‌سینده دوشمنی لرزه‌یه سالان، دوشمنه سارسیدیجی، داغیدیجی ضربه‌لر ووران ان معاصر پیلوت‌سوز اوچوش آپارات‌لاری اولان "بایراکتار" و "هاروپ" آزادلیق مئیدانینا داخیل اولوب.
